cyanic-selkie/wikianc huggingface dataset:
Reinhard Heydrich
Psykologiske aspekter
Heydrich kombinerte et instinktivt maktbegjær med rasjonell planlegging. Fest skriver at Heydrichs hard overflate skjulte en nervøs og sammensatt personlighet der den samvittighetsløse atferden var tillært. Heydrich etterlot seg ikke noen dokumenter som viste om han hadde moralske betenkeligheter ved virksomheten sin. Ifølge enken Lina Heydrich var Heydrich klar over at han brøt radikalt med samfunnets normer og de verdiene som ble dyrket hjemme i oppveksten.
Günther Dreschners biografi (1977) over Heydrich avviste Joachim Fests psykologiske tilnærming. Dreschner beskrev istedet Heydrich som den typiske teknokrat primært motivert av effektivitet og makt der nazismens ideologi bare ble brukt for å fremme egen karriere.
Shlomo Aronson skrev i 1967 på tysk en PhD-avhandling om Heydrichs rolle til 1936. Werner Best, som i flere år var Heydrichs nestkommanderende, beskrev ham som den mest demoniske personligheten i den nazistiske toppledelsen. Karl Wolff, Himmlers adjutant, kalte Heydrich for djevelsk. Disse utsagnene fra etter krigen må ifølge Gerwarth leses med forbehold fordi Best, Schellenberg og Wolff hadde egeninteresse i å skyve mest mulig ansvar over på de tre døde: Hitler, Himmler og Heydrich.
Ansvar for holocaust
Ifølge Hans Mommsen hadde Heydrich og Eichmann skapt et byråkratisk system som ikke trengte ideologisk drivkraft utenfra for å holde utryddelsesarbeidet gående. Den nazistiske forfølgelses- og drapspolitikken skjedde ved en radikaliseringsprosess innenfra. Einsatzgruppen under von Woyrsch viste en umåtelig brutalitet under okkupasjonen av Polen noe som ifølge den amerikanske holocaustforskeren Alexander B. Rossino var et resultat av godkjenninger og direkte ordrer fra Heydrich.
Det var lenge en oppfatning at Heydrich planla holocaust fra tidlig i 1930-årene. Gerwarth skriver at dette ikke er en holdbar konklusjon: Heydrich var en av mange aktører som drev frem stadig mer radikal behandling av jødene. Holocaust var resultat av en kumulativ radikalisering drevet frem av konkurrerende personer og institusjoner som søkte å behage Hitler ved å forutse hva Hitler ønsket. I 1939 forestilte Heydrich seg trolig ikke massemord på jødene, men hans syn ble radikalisert i de to påfølgende årene på grunn av krigens brutaliserende virkning, frustrasjon over mislykkede bosettingstiltak, press fra lokale administratorer og ideologisk begrunnet forestilling om «jødeproblemet».
Blant historikere har det vært antatt at ordbruken under Wannsee-konferansen hadde til hensikt å kamuflere en stor og systematisk plan om å drepe alle jødene. Gerwarth mener at Heydrichs opplegg for tvangsarbeid var reelt og ikke ren kamuflasje, og at tvangsarbeid inngikk som et mange tiltak i hans plan for en endelig løsning.
Gerwarths biografi
Historikeren Robert Gerwarth (født 1976), har skrevet en betydelig biografi om Heydrich.
Gerwarths biografi fremstiller Heydrich verken som monster eller byråkrat, men som ideologisk aktivist. Heydrich tilhørte den unge generasjonen etter første verdenskrig, en generasjon som var preget av krigen, av turbulens etter krigen, hyperinflasjon og sosialt forfall og som avviste borgerlig moral til fordel for tøffe løsninger på Tysklands problemer. For den unge velutdannede generasjon SS-ledere var ideologi en vesentlig drivkraft.
Avskjed fra marinen i 1931 var det store vendepunktet i Heydrichs liv og ifølge Gerwarth kunne hans livsløp ha blitt helt anderledes: Heydrich hadde ingen spesielle kvalifikasjoner eller ideologiske motiv for å bli sjef for SD og Gestapo. Heydrichs radikalisering og omdanning til mønsternazist skjedde etter at han begynt å arbeide for Himmler og etter at han ble involvert i et miljø av unge, velutdannede radikale nazister. Heydrich var ikke en person med store ideer og han hadde ikke dystopiske visjoner som Hitler og Himmler. Heydrich omga seg med dyktige fagfolk og administratorer som kompenserte for hans egen mangel på erfaringen fra politi og etterretning.
Ifølge Gerwarth var Heydrich ofte på defensiven: I Polen var Wehrmacht sjokkert over SS' overgrep og nektet RSHA noen rolle på vestfronten; den sivile okkupasjonsadministrasjonen i Frankrike motsatte seg innblanding fra RSHA; krigssituasjonen gjorde det vanskelig å deportere tyske jøder. Fra sitt eget perspektiv viste Heydrich en forbilledlig utholdenhet i det ubehagelige, men viktige arbeidet.
Iføge Gerwarth hadde Heydrich tidlig forstått at den beste måte å øke sin og SS’ makt var å overdrive motstanden og trusselen mot nazistenes regime. Dette brukte han i 1932 for å bygge SD og senere i 1930-årene fremstilte nazistenes innenlandske motstand som en stor og farlig fiende som bare kunne overvinnes ved oppbygging av SS og politi. Etter utbruddet av krigen overdrev han trusselen fra partisaner og skapte et narativ om fiender over alt. Heydrich argumenterte med at bare SS var i stand til å nedkjempe motstandsbevegelser før de ble faretruende store.
Ansvar for holocaust ifølge Gerwarth
Heydrich hadde fra slutten av 1930-årene direkte ansvar for behandling av jødene og for holocaust. Ifølge Gerwarth var det knapt noen som hadde så stort personlig ansvar for den blodige iverskettingen av ideen om jødefritt Europa. Sammen med Hitler og Himmler la Heydrich planen for fjerning av jødene og germanisering av Øst-Europa. Gerwarth skriver at Heydrichs betydning ved opptrappingen høsten 1941 vanskelig kan overvurderes: Heydrich tilskyndet sine medarbeidere til å konkurrere om stadig mer ekstreme løsninger på «problemene», RSHA hadde tilsyn med fordrivelsene og bosettingstiltakene, og Heydrichs jødeeksperter organiserte deportasjoner østover. Hadde Heydrich vært i live i 1945 ville han ifølge Gerwarth vært blant de hovedtiltalte under Nürnbergprosessen.
Ifølge Gerwarth ble ordren (gitt ved invasjonen av Sovjetunionen) om å drepe jøder i kommunistparti og statstjenestemenn gjort tilsiktet vag og det var opp til kommandanter i felten å avgjøre hvem som skulle henrettes. Holocaust inngikk i et omfattende program for etnisk omorganisering av Europa ved fordrivelse, bosetting og massemord særlig med sikt på germanisering av det østlige Sentral-Europa. Sammenlignet med de slaviske folkeslagene var jødene en liten folkegruppe som kunne håndteres først og for seg.
Himmler var frustrert over at Hitler ikke ga ham overordnet ledelse av den demografiske omkalfatringen av de erobrede områdene. Himmler og Heydrich ville dermed komme etableringen av den sivile administrasjonen i forkjøpet og gjennomføre den etniske rensingen før Sovjetunionen var beseiret. Ifølge Gerwarth var ikke et slikt demografisk prosjekt mulig for hele befolkningen, men det ville være mulig for en minoritet som de sovjetiske jødene: Et første trinn ville derfor være å gjøre hele regioner jødefrie i skygge av krigen.
God Bless the USA
«God Bless the USA» er en amerikansk patriotisk sang, skrevet av country-musikeren Lee Greenwood. Den nådde syvendeplass på de amerikanske countryspillelistene da den ble utgitt i 1984, og ble spilt på det republikanske årsmøtet samme året, men sangen ble først viden kjent under Gulfkrigen i 1990 og 1991, da den ble mye spilt.
Sangens popularitet gikk til værs etter World Trade Center-angrepet den 11. september 2001, og under invasjonen av Irak i 2003. Sangen ble ofte hørt på radio i USA i forbindelse med disse hendelsene, og varianter av sangen ble spredt over internett, blant annet en versjon med klipp fra kjente taler av amerikanske storheter, deriblant President George W. Bush.
Advanced Configuration and Power Interface
Advanced Configuration and Power Interface (ACPI) er en åpen standard, først utgitt desember 1996, utviklet av HP, Intel, Microsoft, Phoenix og Toshiba. Den definerer et felles grensesnitt for maskinvaregjenkjenning, hovedkort og enhetskonfigurasjon, og strømstyring. Ifølge spesifikasjonene  er ACPI et viktig element i Operating System-directed configuration and Power Management (OSPM).
Oki
Oki kan referere til
Bhawani Singh av Datia
Bhawani Singh av Datia (død 4. august 1907) var fra 1857 til 1907 hersker over staten Datia i India. Han hadde tittelen raja, men ble opphøyet til maharaja.
Maharaja Bhawani Singh gjennomførte en rekke reformer i statsadministrasjon, økonomi og samfunnsliv. I hans regjeringstid ble utøvende og dømmende makt skilt, transittavgifter ble avskaffet, kanalsystemet ble utviklet og i 1879 ga maharajaen avkall på retten til å produsere salt mot en årlig kompensasjon fra britene. Til tross for dette ble hans regjeringstid av britene sett på som en periode av vanstyre, og Datia som den dårligst administrerte stat i Bundelkhand.
Han ble etterfulgt av sin sønn Govind Singh.
Ulianópolis
Ulianópolis er en kommune i delstaten Pará i nordregionen av Brasil.
Fylkesvei
En fylkesvei er en norsk vei i fylkeskommunal eie som vedlikeholdes av fylkeskommunen veien ligger i.
Ordningen med riks-, fylkes- og bygdeveier (senere kommunale veier) ble innført i 1931. Fra 1912 hadde veiene vært inndelt i hovedveier og bygdeveier.
Fylkesveienes nummerering
Oslo og Moskenes kommuner og Svalbard har ingen fylkesveier. I Trondheim ble fylkesveiene nedklassifisert til kommunale veier som et forsøk og ble driftet av Trondheim Bydrift fra 2004 til 2007. Fra 1. januar 2008 fikk disse veiene igjen status som fylkesveier.
Sekundære fylkesveier
Disse var fylkesveier også før 1. januar 2010 og er ikke skiltet, med få unntak. De har fra 2019 vanligvis nummer med fire sifre, og de er unike for landet og kan krysse fylkesgrenser uten å bytte nummer.
Forvaltningsreformen av riksveinettet
Det var i 2009 i alt 27 262 km fylkesveier i Norge. Dette utgjorde 29,2 % av de 93 247 km offentlige veiene i Norge. 1. januar 2010 førte forvaltningsreformen til at de fleste riksveier som ikke var stamveier (kalt øvrige riksveier) ble overført til fylkene og ble fylkesveier. 17 200 km riksvei (og 78 ferjesamband) ble omgjort til fylkesvei og gitt til fylkene, mot en kompensasjon på 6,9 milliarder kroner. Fylkene har etter dette rundt 44 000 kilometer vei, mens staten har cirka 10 000 kilometer i sitt veinett. Etter at reformen trådte i kraft er det to typer fylkesveier i Norge – de opprinnelige fylkesveiene som ikke var skiltet, og skiltet fylkesvei, dvs. de tidligere riksveiene. De riksveiene som ble omklassifisert til fylkesveier, hadde i noen tilfeller samme veinummer som en allerede eksisterende fylkesvei. For å unngå nummerkonflikt fikk her den sekundære veien nytt nummer. En del mente etterpå at «fylkeskommunene fikk lempet over dårlige veier uten at det fulgte noen midler med ansvaret».
Regionreformen
Sekundære fylkesveier i Trøndelag fikk i sammenslåingen 2018 nye nummer med fire sifre for å gi alle fylkesveier et unikt nummer på landsbasis. I 2020 ble 13 fylker slått sammen til 6 fylker, og sekundære fylkesveier fikk i 2019 nye nummer med fire siffer. De fleste primære fylkesveier som i dag er skiltet, vil beholde sine nåværende nummer.
Fylkesveiene ble før 2019 nummeret innenfor hvert fylke. Det betydde at flere fylkesveier kunne ha samme nummer - én for hvert fylke. En del riksveier hadde også samme nummer som primære eller sekundære fylkesveier. Det er ikke så etter 2019.
Fra og med 2020 tok fylkeskommunene over vedlikeholdet og veiadministrasjonen av fylkesveiene.
Andelen av fylkesveier med fast dekke
Denne tabellen er for fylkesveier nummerert innenfor hvert fylke. Data fra 2007. Det har forandret seg med reformen av riksveinettet 2010 og med byggetiltak.
Riksveier – i dag fylkesveier – som ble beholdt som grusveier i henhold til verneplan er fylkesvei 252 (Tyin–Eidsbugarden), fylkesvei 258 (Grotli-Ospeli bru) og fylkesvei 886 (Bjørnstad–Jacobselv).
Delaware (andre betydninger)
Delaware har flere betydninger, blant annet som navn på en stat og flere områder i USA:
Sven Morisbak
Sven Godal Morisbak (født 8. april 1972) er en norsk tidligere fotballspiller.
Som sin far Andreas Morisbak spilte han for. Med Lyns juniorlag vant han Junior-NM i 1990. Posisjonen hans på banen var venstre midtbane. A-lagsdebuten for Lyn fikk han 2.oktober 1994 i en alder av 22. Etter å ha tilbragt fire sesonger i Lyns A-stall, gikk han videre til. Senere har han spilt i lavere divisjoner for og.
Morisbak har siden 1999 jobbet på Lilleborg skole.
University of Buckingham
University of Buckingham er Storbritannias første og så langt eneste private universitet. Det ligger i byen Buckingham.
Det ble grunnlagt som Universitetshøyskolen i Buckingham i 1976, og fikk universitetsstatus i 1983.
Studieplanen følger ikke det vanlige britiske mønsteret. Det gis et toårig studium fordelt på fire semestre, med et akademisk år som går fra januar til desember. De viktigste fagene er jus, regnskap og forretningsstudier. Det ble tidligere undervist i biologi, men den avdelingen ble nedlagt.
Det fleste av studentene er utenlandske, spesielt fra Malaysia, Pakistan og Nigeria. De høye studieavgiftene har ført til at få engelske studenter har valgt å studere der.
Rangeringer
University of Buckingham ble rangert som nummer 69 av 126 britiske universiteter på Complete University Guides liste for 2016.
University of Buckingham var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Ottawa County
Ottawa County er navnet på fire fylker i USA:
Dewey County
Dewey County er navnet på to fylker i USA:
Østbyveien (Oslo)
Østbyveien (1–13, 2–16) er en vei på Ulsrud i bydel Østensjø i Oslo. Den går fra Ulsrudveien til Østbyfaret. Navnet viser til at veien er øst i Ulsruds villabebyggelse.
Nigel Levine
Nigel Levine (født 30. april 1989) er en trinidadisk‌født britisk sprinter, som spesialiserer seg på 400 meter.
Karriere som junior
Levine kom på 2.-plass i U17-klassen ved det britiske AAA-mesterskapet innendørs i 2005. Han deltok ved junior-EM i friidrett 2007. Her fikk han 4.-plass både på 400 meter med tiden 46,58, og gull på 4 x 400 meter stafett, sammen Robert Davis, Louis Persent og Jordan McGrath. Han vant også gull på 400 meter i U20-klassen ved det åpne engelske mesterskapet i friidrett (England Athletics U20 Open Championships) dette året.
Året etter deltok han i junior-VM 2008 i Bydgoszcz i Polen. Her fikk det britiske laget sølv på 4 x 400 meter, på tiden 3.05,82. De andre på laget denne gangen var de samme som året før; Louis Persent, Robert Davis og Jordan McGrath. Han deltok også på 400 meter, men ble slått ut i semifinalen. Han løp på 47,14, og kom på tredjeplass i sitt heat. Han var bare 1/100 sekund fra å bli kvalifisert til finalen på tid - Jordan McGrath gikk til finalen med tiden 47,13. Ved det åpne engelske mesterskapet i friidrett (England Athletics U20 Open Championships) dette året kom han på 3.-plass.
Ved U23-EM 2009 i Kaunas fikk han sølv på 400 meter, bak franske Yannick Fonsat, med tiden 45,67. Det britiske stafettlaget greide bare sjetteplass. De andre på stafettlaget var Luke Lennon-Ford, Kris Robertson og Jamie Bowie. På nasjonalt nivå kom han på 1.-plass i det engelske U23-mesterskapet.
Karriere som senior
Hans første store mesterskap som senior var EM i friidrett innendørs 2009 i Torino. Det britiske laget, som bestod av Richard Buck, Nick Leavey, Nigel Levine og Philip Taylor, løp på 3.07,04, og fikk sølv bak Italia. Storbritannia og Polen fikk samme tid, men Polen ble tildelt tredjeplassen.
I 2010 kom han på 2.-plass ved det britiske mesterskapet innendørs, som også var uttakningskonkurranse for årets innendørs-VM (Aviva World Indoor Trials & UK Championships). I mars vant Levine en bronsemedalje med det britiske stafettlaget på 4x400 meter ved innendørs-VM i Doha. De andre på det britiske laget var Conrad Williams, Christopher Clarke og Richard Buck. I juni vant han B-finalen på 400 meter ved European Trials & UK Championships i Birmingham. Han kom også på 5.-plass på 200 meter i uttakningskonkurransen til U23-VM; Aviva England U23 World Trials Championships.
I 2011 deltok han i to øvelser ved innendørs-EM i Paris. Individuelt ble han slått ut i semifinalen på 400 meter, og i stafett vant det britiske laget sølv på 4 x 400 meter. De andre på det britiske laget denne gangen var Nick Leavey, Richard Strachan og Richard Buck. Ved AAA-mesterskapet i friidrett vant han 400 meter i U23-klassen. Han vant også 400 meter ved det britiske mesterskapet innendørs (Aviva European Indoor Trials & UK Championships) i 2011, og han vant U23-klassen i AAA-mesterskapet dette året.
Ved VM i friidrett innendørs 2012 fikk han sølv på 4 x 400 meter stafett, sammen Conrad Williams, Michael Bingham og Richard Buck. Han deltok også på 400 meter individuelt, men ble slått ut i semifinalen. Senere på året deltok han også ved EM i friidrett 2012 i Helsingfors, der han fikk sølv på 4 x 400 meter stafett. Han fikk bronse på 400 meter ved det britiske OL-uttaket (Aviva Olympic Trials & UK Championships), og ble med til sommer-OL 2012 i London. Der deltok han både på 400 meter individuelt og på 4 x 400 meter stafett. På 400 meter individuelt ble han slått ut i semifinalen, med tiden 45,64, der han kom på sjetteplass i sitt semifinaleheat. På 4 x 400 meter stafett deltok han i kvalifiseringsheatet, men ikke i selve finalen, der Storbritannia kom på 4.-plass, 0,13 sekunder bak Trinidad og Tobago, som tok bronsen.
Triglyserider
Triglyserider, mer korrekt kalt triasylglyseroler, er en organisk forbindelse som består av ett glyserolmolekyl bundet til tre fettsyrekjeder via esterbindinger. Hoveddelen av alt fettstoff (både vegetabilsk olje og dyrefett) består av triglyserider.
Nigel Levine
Karriere som senior
Han fikk to medaljer ved EM i friidrett innendørs 2013. Individuelt løp han inn til 2.-plass på 400 meter, med tiden 46,21, kun slått av tsjekkiske Pavel Maslák. I tillegg fikk Storbritannia gull på 4 x 400 meter stafett.
Triglyserider
Kjemisk struktur
Triglyseriders kjemiske formel er RCOO-CH2CH(-OOCR')CH2-OOCR", hvor R, R' og R" er lange alkylkjeder, som stammer fra de tre fettsyrer RCOOH, R'COOH og R"COOH. Disse kan være identiske eller forskjellige.
Alkylkjedene kan ha forskjellig lengde, men 16, 18 eller 20 karbonatomer er mest vanlig. Naturlige fettsyrer i planter og dyr har normalt et like antall karbonatomer i kjedene, hvilket skyldes den måte de syntetiseres ut fra acetyl-CoA på. Derimot har bakterier evnen til å syntetisere alkylkjeder med både like og ulike antall karbonatomer.
De fleste naturlige fettstoffer inneholder en kompleks blanding av individuelle triglyserider, hvilket betyr at de smelter ved svært forskjellige temperaturer. Kakaosmør er spesielt fordi det består av meget få forskjellige triglyserider. En av disse inneholder palmitinsyre, oleinsyre og stearinsyre. Kakaosmør, som bl.a. finnes i sjokolade, har derfor et snevert smeltepunktsinterval.
Kroppens stoffskifte
Til forskjell fra mange andre molekyler kan triglyserid fritt passere gjennom cellemembranene, siden deres ikke-polare molekylstruktur hindrer dem fra å reagere med membranen i dobbellipidlaget.
12. serierunde i Adeccoligaen 2007
12. serierunde i Adeccoligaen 2007 startet som en full runde den 20. juni med åtte kamper som alle startet klokken 19.00.
Høvik
Høvik var på 1800- og 1900-tallet et industrisamfunn organisert rundt Høvik Glassverk. Glassverket trakk mange arbeidere til Høvik, noen som førte til en storstilt utbygging av Høviks infrastruktur. I denne perioden ble Høvik kirke, Høvik stasjon og Høvik skole bygget. Arbeiderne stiftet også Høvik idrettsforening, og hadde eget kor og korps.
I dag er Høvik et ettertraktet boligområde. I 2005 hadde Høvik 4172 innbyggere.
Tidlig historie
Navnet er etter gården Høvik, norrønt Heyvík, av substantivet 'høy'. I 1578 ble navnet stavet Høvigh.
Ved Høvikstranden finnes det gravrøyser og gravfelt som antas å være fra bronse- eller jernalderen. Høsten 2010 ble det registrert et felt med 7 røyser på høydedraget nordøst for dagens kontorbebyggelse. I eldre jernalder ble Høvik gård ryddet.
Høvik gård hadde en egen kalkovn på Høvikstranden. Mest sannsynlig har kalk blitt fraktet fra kalkbrudd på øyene i fjorden til Høvikstranden med båt. Kalk har vært en viktig binæring for Bærumsgårdene fra før middelalderen. Denne kalken ble i middelalderen blant annet brukt i byggingen av kirker og klostre i Oslo og Bærum. Kalk fra Bærum ble også benyttet under byggingen av Akershus festning og gjenoppbyggingen av Oslo.
Qijiakulturen
Qijiakulturen (2400 f.Kr. – 1900 f.Kr) var en tidlig bronsealder kultur rundt om de øvre regioner av Gulelven i Gansu (sentrert i Lanzhou) og i østlige Qinghai i Kina. Qijiakulturen fulgte på Majiayaokulturen. de tre stedene der funn er blitt gjort.
Uruará
Uruará er en kommune i delstaten Pará i nordregionen av Brasil.
Høvik
Tidlig historie
Høvik gård lå i utgangspunktet under Oslo bispesetet. Etter reformasjonen overtok Niels Toller.
Qijiakulturen
Den svenske arkeologen Johan Gunnar Andersson oppdaget det første funnstedet ved Qijiaping (齊家坪) i 1923. Under kulturens senere stadier trakk den seg noe tilbake fra de vestligere områder, og led under en reduksjon av sitt folketall. Qijiakulturen frembragte noen av de første bronse- og kopperspeil funnet i Kina. Mange av funnstedene vitner om utstrakt bruk av tamhest.
Høvik
Fra 1700
Gården ble i 1746 delt mellom brødrene Lars og Søren Eriksen i gårdene Høvik Nordre og Høvik Søndre. I 1833 var det registrert 7 husmannsplasser tilknyttet de to gårdene. Slottsprest Sverdrup kjøpte Søndre Høvik i 1788. Han bygget et nytt hovedhus og Høvik ble nå benyttet som sommerhus. Høvikodden og Høvikstranden ble utskilt i 1845. Etter en rekke eierbytter ble Søndre Høvik i 1919 kjøpt av fabrikkeier Fredrik Møller. Hans etterkommere eide gården frem til 1970-tallet.
Qijiakulturen
De arkeologiske funnstedene Lajia, Huangniangniangtai, Qinweijia og Dahezhuang er knyttet til Qijiakulturen.
Høvik
Fra 1700
Nordre Høvik ble i 1876 solgt til Frithjof M. Plahte. Det ble da bygget ny bebyggelse langs det som nå ble kalt Plahtejordet.
Den delen av Høvik som ble kalt Høviksholmen, et eldre navn på Høvikodden, var en tidligere husmannsplass.
1800-tallet
Høvik Verk besto nå av to glasshytter drevet av ca. 120 arbeidere som bodde på Høvik. I 1874 ble det bygget en tredje glasshytte for produksjonen av lampeglass.
Lampene produsert på Høvik Verk ble solgt i Christiania Glasmagasin. I utgangspunktet var lampene kopiert fra moderne utenlandske eksempler. Men fra 1900 begynte verket å samarbeide med designere og arkitekter og produserte egne design.
Fra 1865 ble en dampskipbrygge på Høvikstranden tegnet inn på kart over Høvik. Transport av varer og folk foregikk delvis sjøveien og delvis med hest og vogn. Veitransporten gikk hovedsakelig til Kristiania og senere til Høvik stasjon. Høvik stasjon på Drammensbanen ble opprettet 1. mai 1874. Frem til 1884, da togene også fikk stoppe på Stabekk, var Høvik den eneste stasjonen på strekningen mellom Lysaker og Sandvika.
Utvidelsen av verket førte til at flere arbeiderboliger ble oppført, blant annet på Svartodden og på Glassverksåsen. Arbeiderboligene var hovedsakelig flermannsboliger med én eller to etasjer. Hver leilighet bestod av et rom og kjøkken. Enkelte arbeidere leide seg også inn i private boliger utenfor verksområdet.
Det ble bygget en ny verkseierbolig som ble tegnet av arkitekt Harald Olsen, som stod ferdig i 1892. Denne ble kalt ”slottet”.
1900-tallet
Utover 1900-tallet ble det produsert elektriske lamper, husholdningsglass, medisin- og parfymeflasker og drikkeglass på verket, men også pyntegjenstander, som: karafler, vaser, mugger, stettefat osv.
I 1900 var det registrert i alt 430 innbyggere på Høvik. I 1910 var Høvik Glassverk Bærums nest største bedrift. Det jobbet mellom 200 og 300 arbeidere på verket. De fleste av disse bodde med sine familier inne på fabrikkområdet. Totalt utgjorde disse ca 800 personer. I 1929 fikk arbeiderboligene innlagt vann. I forbindelse med verket ble det også opprettet egen skole, turnlokale og butikk.
Høvik arbeiderforening ble stiftet i 1903 og allerede året etter streiket arbeiderne. Første verdenskrig førte til varemangel. Kort tid etter, i 1921, deltok også arbeiderne på Høvik i storstreiken. I 1933 måtte glassverket legges ned etter en alvorlig nedgangsperiode. Navnet ble nå endret til Høvik Verk.
Andre verdenskrig
9. april 1940 spredte det seg et rykte i lokalsamfunnet om at Verket ville bli bombet. Dette førte til en evakuering av deler av nedre Høvik. Etter at dette viste seg å ikke stemme flyttet de evakuerte familiene hjem igjen.
Det blir antatt at det var mellom 250 og 300 tyskere som oppholdt seg på fabrikkområdet. Utover dette ble de militære installasjonene i området betjent av tyske soldater. Blant annet var det plassert lyskastere med nattkikkert på idrettsplassen.
Et tysk transportfly styrtet rundt 100 meter fra skolen og samtlige ombord omkom.
Et annet tysk fly nødlandet på et av Høvik Gårds jorder.
I 1944 feiret Knut Hamsun sin 85-årsdag i Terbovens sommerhus på Høvik. Her fikk han overrakt gaver og hilsener fra blant andre Quisling, Terboven, Hitler og von Falkenhorst, samt hilsen og signert portrett fra Joseph Goebbels.
I forbindelse med rettsoppgjøret etter krigen ble sommerhuset kjøpt av Helge Ingstad og flyttet til Vettakollen. I dag kan en bare se hyttas grunnmur og spor etter hagen.
Høvik i dag
I 2013 - 2015 ble Høvik stasjon revet, og ny stasjon ble bygget.
Høvik menighet sogner til Høvik kirke. I 2012 var det 12 482 medlemmer i menigheten.
Høvik Idrettsforening har i dag ca. 1 300 medlemmer. Foreningen har bare én stor kunstgress-fotballbane og en liten grusbane (som gjør at de har minst kapasitet i området). I tillegg har de et klubbhus og et lite treningsstudio (fortrinnsvis tiltenkt bandyspillerne). Av medlemmene er det ca. 700 aktive fotballspillere, 450 bandyspillere og rundt 100 alpinister. Høvik bandyklubb spiller i Eliteserien.
DNV GL (på folkemunne bare kalt «Veritas») har sitt hovedkontor i en blanding av de gamle lokalene til Verket og flere nybygg.
På Høvikodden Henie-Onstads stiftelser med blant annet Henie-Onstad kunstsenter. Her ligger også Henie-Onstad seniorsenter.
Skoler
Det ligger tre offentlige skoler på Høvik. Høvik skole og Høvik Verk skole er barneskoler. Ramstad skole er en ungdomsskole.
Craig County
Craig County er navnet på to fylker i USA:
Kulturmelding
En kulturmelding er en stortingsmelding hvor regjeringen legger fram en samlet oversikt over status, mål og virkemidler for kulturpolitikken i landet. De to første kulturmeldingene introduserte «det utvidede kulturbegrep».
Vinteren 2017 satte regjeringen igang arbeidet med en ny kulturmelding som etter planen skal behandles i Stortinget i 2019.
Vossa Jazz
Vossa Jazz (etablert 1973 på Voss) er en internasjonal jazzfestival som arrangeres årlig ved påske.
Festivalen ledes av Trude Storheim (2007–). Festivalens profil omfatter jazz, folkemusikk og etnisk musikk. Man har også Badnajazz for barna, Ekstremjazz (ikke del av Ekstremsportveko), UNGjaJAZZja!, Superjazz for menneske med nedsette funksjonsevner og Eldrejazz. I tillegg bestilles et årlig verk fra norske festivalkomponister.
Historie
Vossa Jazz ble første gang arrangert i 1974, den samme helgen som Verdenscupen i alpint ble arrangert på Voss. Tanken var at ski og jazz passer sammen. Initiativtakere var en ung vennegjeng (de yngste var 17-18 år gamle) med Lars Mossefinn og Asle Haaland i spissen; Mossefinn og Haaland ble inspirert av Montreux jazz festival som de besøkte sommeren 1973 og opplevde Miles Davies og Dexter Gordon. Jan Garbarek, Frode Thingnæs, Laila Dalseth, Lars Klevstrand, Ketil Bjørnstad Georg Johannesen, Cecilie Løveid og May Waldon opptrådte første året. Dexter Gordon og Johnny Griffin opptrådte i 1982. Van Morrison opptrådte i 1988 og under pressekonferansen skjelte han journalistene for å stille dumme spørsmål. Etter 1986 har festivalen alltid blitt arrangert i palmehelgen. Fra 2007 har Trude Storheim vært festivaldirektør.
Amerika (andre betydninger)
Amerika eller America kan vise til:
Vossa Jazz
Historie
I 1980 førte Vossa Jazz gitaristen Rune Gustafsson sammen med bassisten Niels-Henning Ørsted Pedersen i Gamlekinoen. Samarbeidet førte til utgivelsen av albumet Just The Way You Are (1980). Vossa Jazz inviterer i tillegg til årlige bestillingsverk og deler ut Vossa Jazzprisen som skal gå til den frilans jazzmusikeren i Hordaland som har gjort seg mest fortjent til denne hederen hvert år.
Bestillingsverk
• 1983: Egil Kapstad - Epilog
• 1985: Bjørn Alterhaug - Fantasier for et miljø
• 1987: Dag Arnesen - Strøtanker og røde roser
• 1988: Ole Thomsen - Usynlige danser
Institutt for lærerutdanning og pedagogikk (UiT)
Institutt for lærerutdanning og pedagogikk (ILP) er en del av Fakultetet for humaniora, samfunnsvitenskap og lærerutdanning (UiT) ved UiT Norges arktiske universitet. Instituttet tilbyr årsstudier, mastergrader, bachelorgrader og etter- og videreutdanning. Den fireårige allmennlærerutdanningen ble fra og med høsten 2010 omstrukturert og delt i to 5-årige mastergradsprogrammer, 1.-7. trinn og 5.-10. trinn. I tilknytning til disse masterprogrammene ble det fra høsten 2011 opprettet et prosjekt med universitetsskoler. Instituttet er tilknyttet ProTed - Senter for fremragende lærerutdanning.
Instituttet er i hovedsak lokalisert i på studiested Mellomveien i bygget som tidligere huset Tromsø lærerhøgskole, men holder også til på studiested Breivika i Tromsø og i Alta. I løpet av 2020 flytter instituttet ut av bygget i Mellomveien, og flytter inn i et nybygg i Breivika.
Instituttleder er dosent Siw Skrøvset.
Vossa Jazz
Bestillingsverk
• 1990: Arild Andersen - Sagn
• 1991: Bendik Hofseth - Q
• 1992: Magnetic North Orchestra - Il Cenone
• 1993: Bugge Wesseltoft - A little war story
• 1994: Mari Boine - Leahkastin
• 1995: Veslefrekk - Nils, Per & Veslefrekk
• 1996: Nils Petter Molvær - Labyrinter
• 1997: Frode Alnæs -
• 1998: Misha Alperin - Night
• 1999: Vigleik Storaas - Mosaikk
• 2000: Ketil Bjørnstad - 'Grace''
• 2001: Eldbjørg Raknes - So much depends upon a red wheel barrow
• 2002: Erlend Skomsvoll - Variasjoner
• 2003: Terje Rypdal - Vossabrygg
• 2004: Svein Folkvord - Across
• 2005: Jan Gunnar Hoff - Free flow songs
• 2006: Trygve Seim - Reiser
• 2007: Berit Opheim - Ein engel går stilt
• 2008: Tord Gustavsen - Restar av lukke – bitar av tru
• 2009: Solveig Slettahjell - Tarpan Seasons
• 2010: Karin Krog og John Surman - Songs about this and that
• 2011: Mathias Eick - Voss
• 2012: Karl Seglem - Som spor
• 2013: Stian Carstensen - Flipp
• 2014: Mats Eilertsen - Rubicon
• 2015: Live Maria Roggen - Apokaluptein – The Uncovering
• 2017: Susanna & the Brotherhood of our Lady.
Vossa Jazz-prisen
Festivalen har siden 1988 gitt en utmerkelse til markante jazzmusikere fra Vestlandet, herunder: • 1988: Olav Dale, Voss
• 1989: Ole Thomsen, Bergen
• 1990: Knut Kristiansen, Bergen
• 1991: Per Jørgensen, Bergen
• 1993: Ole Hamre, Voss
• 1994: Gabriel Fliflet, Voss
• 1995: Harald Dahlstrøm,
• 1996: Terje Isungset, Bergen
• 1997: Frank Jakobsen, Bergen
• 1998: Sigurd Ulveseth, Bergen
• 1999: Helge Lilletvedt, Bergen
• 2000: Ivar Kolve, Bergen
• 2001: Stein Inge Brækhus Bergen
• 2002: Thomas T. Dahl, Bergen
• 2003: Kåre Opheim, Voss
• 2004: Magne Thormodsæter, Bergen
• 2005: Berit Opheim, Voss
• 2006: Yngve Moe, Sotra
• 2007: Snorre Bjerck, Florø
• 2008: Mads Berven, Bergen
• 2009: Kjetil Møster, Bergen
• 2010: Stein Urheim, Bergen
• 2011: Mari Kvien Brunvoll, Molde
• 2012: Sigrid Moldestad, Breim i Gloppen
• 2013: Tore Brunborg, Voss
• 2014: Sigbjørn Apeland, Sveio
• 2015: Thea Hjelmeland, Sunnfjord
• 2016: Øyvind Skarbø, Stranda
• 2017: Hans Petter Gundersen, Bergen
• 2018: Benedicte Maurseth, Eidfjord
Vossa Jazz festivalkunstner
Festivalutstillingen er et samarbeid mellom Voss Kunstlag, Vekselbanken og Vossa Jazz.
Vossa Jazz Records
Vossa Jazz Records har per 2021 ingen planer om ytterligere utgivelser.
Vigia
Vigia er en kommune i delstaten Pará i nordregionen av Brasil.
1008 La Paz
1008 La Paz er en hovedbelteasteroide. Den ble oppdaget 31. oktober 1923 av Max Wolf ved Landessternwarte Heidelberg-Königstuhl i Heidelberg.
Thisavros vannkraftverk
Thisavros vannkraftverk er et vannkraftverk ved elva Nestos i det vestlige Hellas. Total installert vannkrafteffekt er 420 MW. Arbeidet med anlegget startet i 1983, og hele anlegget sto ferdig i 1997. Dette er et såkalt pumpekraftverk med et øvre og et nedre magasin, hvor kraftstasjonen enten utnytter fallhøyden fra det øvre til kraftproduksjon, eller pumper vann fra nedre til øvre magasin for senere fallutnyttelse.
San Luis (provins)
San Luis er en provins midt i Argentina. Den grenser til provinsene La Rioja, Córdoba, La Pampa, Mendoza og San Juan. Provinsen har en befolkning på 368 000 (2001) og dekker et areal på 76 748 km². Hovedstaden heter San Luis.
Hjorthagen
Hjorthagen er en bydel i Stockholms innerstad.
Det nederlandske vestindiske kompani
WIC var organisert på samme måte som Det nederlandske ostindiske kompani, som hadde handelsmonopol for Asia fra 1602, bortsett fra at WIC ikke hadde hadde tillatelse til å utføre militære operasjoner uten den nederlandske regjeringens samtykke.
Hjorthagen
Hjorthagen tilhører Östermalm bydelsområde. Den grenser til bydelene Ladugårdsgärdet og Norra Djurgården i Stockholm, og på andre siden av Lilla Värtan ligger nabokommunen Lidingö.
Det utvidede kulturbegrep
Det utvidede kulturbegrep ble introdusert i norsk kulturpolitikk gjennom de to kulturmeldingene i 1973-74, lagt fram av henholdsvis regjeringen Korvald og Trygve Brattelis andre regjering.
«Et utvidet kulturbegrep omfatter både det 'tradisjonelle' området: litteratur, kunst og kulturvern, ungdomsarbeid og idrett, men dertil også skapende fritidsvirksomheter som kan gi utfoldelse av egne anlegg og interesser.»
Kulturbegrepet har blitt både kritisert og berømmet for sin intensjon om å likebehandle skapende kunst, idrett og amatørvirksomhet.
Ligue 1 1974–1975
Ligue 1 1974–75 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Polyphyton-demningen
Polyphyton-demningen er en demning med et vannkraftverk i elva Aliakmon i det vestlige Hellas. Installert total vannkrafteffekt er 375 MW. Hele anlegget sto ferdig i 1975.
Pournari-demningen
Pournari-demningen er en demning med et vannkraftverk i Epirus i det vestlige Hellas. Installert total vannkrafteffekt er 339 MW. Anleggsarbeidene startet i 1981, og hele anlegget sto ferdig i 1998.
Radio Grimstad
Radio Grimstad hadde sin første sending 10. april 1985. Radioen ble startet som et samarbeid mellom næringslivet, forskjellige kristne organisasjoner, kultur og idrett og Grimstad Adressetidende
Det begynte i starten med faste fredagssendinger og ble fulgt på med første søndagssending 1. desember 1985 der Norsk Luthersk Misjonssamband laget programmet og Bjørn Olav Karlsen og Ole Harald Jansen som programledere. Fredagssendingen var de mest populære sendingene og de hadde forskjellig preg etter hvem som var programledere.
I starten holdt Radio Grimstad til i Grimstad Adressetidendes lokaler, men dette ble fort for lite og flyttet etter ikke altfor mange år opp i nye lokaler.
I 2006 hadde Radio Grimstad sendinger hver dag utenom lørdager.
Redaktører i Radio Grimstad:
Eksterne lenker
Offisielt nettsted
1009 Sirene
1009 Sirene er en marskrysserasteroide. Det vil si at banen i løpet av et omløp krysser banen til Mars. Den ble oppdaget 31. oktober 1923 av Karl Wilhelm Reinmuth ved Landessternwarte Heidelberg-Königstuhl i Heidelberg.
Symfoni nr. 40 (Mozart)
'''Symfoni nr. 40 i g-moll''' (KV 550) fra 1788 er den nest siste symfonien til Wolfgang Amadeus Mozart (blant de som er funnet). Sammen med symfoniene 25, 36, 39 og 41 utgjør den de mest kjente av Mozart-symfoniene. Den betegnes iblant som Mozarts «store g-moll-symfoni» for å skille den fra hans 25. symfoni i samme toneart, som kalles «den lille g-moll-symfonien».
Musikk
Verket har fire satser og er skrevet for et mindre orkester: første- og annenfiolin, bratsj, cello, kontrabass, obo, fløyte, valthorn og fagott. Mozart skrev også en versjon med to klarinetter og modifisert obopartitur. Normal varighet er ca. 28 minutter.
Symfonien er blitt kalt henholdsvis «den tragiske», «den patetiske» og «den romantiske» på grunn av lidenskapen komponisten får frem.
Satser
Bilde:Mozart_40.png Førstesatsen – molto allegro – er skrevet i sonateform og er en av få førstesatser i moll (g-moll). Temaet er vakkert og lett og gjentas polyfont i ulike stemmegrupper. Hovedtemaet kan oppfattes som lidenskapelig. Undertemaet står ikke i kontrast til det første temaet, som det gjør i mange andre symfonier, men forsterker den effektfulle og dystre stemningen med lengselsfulle og dystre toner.
Annensatsen – andante – har ikke et like fremtredende tema som førstesatsen. Den er langsom, starter rolig og behersket med hovedtemaet, og bygger seg så oppover til å bli mer effektfull. Satsen går så tilbake til piano og avsluttes like rolig som starten.
Tredjesatsen – menuetto og trio (allegretto) – er altså en menuett. Temaet er kraftfullt og kommer igjen flere ganger. Selv om satsen er en menuett i skriveformen, sprenger den formen med sin intensive stemning. Det kan være vanskelig å forestille seg at det er en menuett – en slags dans – men det kan høres på de stedene det er rolig og temaet ikke kommer fram. Tredjesatsen er den lystigste av de fire satsene og skiller seg på den måten litt ut.
thumb Fjerdesatsen – allegro assai – er hurtig: nesten hele satsen går i forte, men noen få steder spilles det i piano. Man kan si at temaet er litt hissig, og at sidetemaet prøver å lette litt på den dystre stemningen.
Moderne bruk
I 2008 ble CD-en Adya Classic utgitt – med en omarbeidet utgave av symfonien, spritet opp med rytmer og moderne instrumenter i forhold til originalversjonen av Mozart.
Lytteprøver
Lydfilene er et digitalt opptak ev en fremføring ved Fulda symfoniorkester den 18. mars 2001 i Fulda.
Viseu (Pará)
Viseu er en kommune i delstaten Pará i nordregionen av Brasil. Kommunen ligger langt nord i Brasil.
Liste over ordførere i Bodø
Ordførere i Bodø er en liste over Bodøs ordførere. Denne listen omhandler de som har vært ordførere i kommunen siden starten av formannskapslovene, for lister over de tidligere kommunene som senere har blitt slått sammen med Bodø, se bunnen av listen.
Etter at byformannskapsloven ble vedtatt skulle det første valget til bystyre og formannskap være gjennomført innen mars 1837. I Bodø kunne valget derimot ikke gjennomføres, ettersom bare 15 av byens 250 innbyggere hadde stemmerett, og loven krevde at kommunestyret skulle bestå av 16 representanter. Det ble derfor vedtatt i kongelig resulusjon 9. januar 1838 at Bodø bare trengte å velge et bystyre på 9 representanter og et formannskap på tre. Severin Frederich Holmer, Melchior Koch og kjøpmann Wollf møtte som de tre medlemmene til Bodøs første formannskapsmøte i 29. oktober 1839. Holmer ble da valg til ordfører, mens Koch ble viseordfører.
Frogntunnelen
Frogntunnelen er en tunnel på europavei 134. Tunnelen er meter lang og går mellom Holt og Stubberud i Frogn i Akershus. Den ble åpnet som en del av Oslofjordforbindelsen av kong Harald V den 29. juni 2000.
Stride piano
Stride piano er en spillemåte innen jazz som etablerte seg i Harlem rundt 1920, derav også benevnt Harlem stride piano. Begrepet «stride» kommer av det engelske stride, noe som alternerer, i dette tilfelle en venstre hånd som går mellom anslag av henholdsvis bass og akkord. Stilen var basert på den trippel-tematiske og harmonisk enkle ragtime, men hadde en betraktelig mer avansert høyre hånd med islett av swing, blues og tangentiale teknikker (såkalt «tickling») som ofte kom fra lengre skolering i klassisk piano. Fra den første perioden finner man den angivelige opphavsmann James P. Johnson og Luckey Roberts, fulgt av Eubie Blake og den klassisk skolerte Willie Smith.
Det ble avholdt konkurranser («cutting contest») som innebar utøvelse av flest mulig tricks innenfor et avmålt tidsrom, bruk av de mest kompliserte sekvenser, eventuelt utprøving av utholdenhet. Variasjoner som shout piano hadde vokale innslag på toppen av det innfløkte melodiske. Utover 1920-tallet tilkom Art Tatum, Donald Lambert, Fats Waller, Earl Hines, og etter hvert på 30-tallet hadde de fleste av datidens kjente pianister en stride-stil, deriblant Duke Ellington og Thelonious Monk.
I Norge er den opprinnelige non-verbale stilen representert ved Carsten Klouman og Morten Gunnar Larsen.
Sfikia vannkraftverk
Sfikia vannkraftverk er et vannkraftverk i Hellas. Installert total vannkrafteffekt er 315 MW. Hele anlegget sto ferdig i 1986. Dette er et såkalt pumpekraftverkmed et øvre og et nedre magasin, hvor kraftstasjonen enten utnytter fallhøyden fra det øvre til kraftproduksjon, eller pumper vann fra nedre til øvre magasin for senere fallutnyttelse.
Emanuel Larsen
Carl Frederik Emanuel Larsen (født 15. september 1823 i København, død 24. september 1859 samme sted) var en dansk marinemaler.
Larsen begynte i malerlære etter konfirmasjonen. Han var ved Kunstakademiet i 1839–45 og fikk i tillegg veiledning hos C.W. Eckersberg og Frederik Theodor Kloss.
Allerede i 1845 stilte han ut «Morgen ved Sjællands Kyst» som ble kjøpt inn til Den Kongelige Malerisamling. Samme år fikk han tillatelse til å delta i en sjøreise til Færøyene og Island med et orlogsskip.
I 1851 vant han De neuhausenske priser for «Udsigt fra Langelinje til Toldboden» og samme år fikk han Akademiets reiseunderstøttelse, som han først benyttet i 1852–54. Han tilbragte en stor del av reisen ved Middelhavet og av bilder han utførte etter reisen solgte han «Aften ved Middelhavet» og «Havnen ved Nieuwediep i Nordholland» til Den Kongelige Malerisamling i 1854.
Larsen døde 36 år gammel. Han var ugift.
Cantharis quadripunctata
Cantharis quadripunctata er en av billene i delgruppen (underfamilien) storbløtvinger i familiegruppen bløtvinger.
Utbredelse
Cantharis quadripunctata finnes særlig øst i Europa, østover i Asia. Finnes i Norge
Utseende
Cantharis quadripunctata er 9-11 mm lang, generelt en stor bløtvinge. Hodet er rødgult, men bakhodet kan være mørkt (svart). Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennene er mørke, men de to første leddene som er nærmest hodet er lyse. Antennenes tredje ledd vanligvis lengre enn det andre leddet. Brystskjoldet (pronotum) er rødgult, vanligvis med en større eller mindre mørk midtflekk. Brystskjoldet har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er klart avsatt, men ikke utstående. Beina er mørke, men kan har lysere rødlige parti. Leggene på bakbeina er vanligvis krummet inn mot kroppen. Den ene kloen på alle beina har en liten, men tydelig rottann. Dekkvingene skjuler hele bakkroppen og har en okergule eller rødlig grunnfarge. Buken er mørk, men har ofte lyse sider og bakkroppsspiss. Behåringen på dekkvingene er gullfarget og ganske tett og av samme lengde. Normalt fargede dyr er generelt lett å skille fra andre på de mørkfargede beina. Men lyst fargede dyr kan ligne andre bløtvinger i slekten Cantharis, særlig Cantharis rufa og Cantharis livida.
Levevis
Cantharis quadripunctata tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Magne Pettersen
Magne Pettersen (født 13. mars 1975 i Sandnessjøen ) er en norsk filmregissør og manusforfatter. Han er utdannet ved NTNU i Trondheim.
Han har regissert og skrevet flere kortfilmer, deriblant Zakariassen må dø (2011), Parat (2009), Søpla (2009), Zoom de Temps (2008) og Hopp (2005).
Pettersen samarbeidet i perioden 2009-2013 med det danske produksjonsselskapet Zentropa. Han ble i 2014 tildelt et toårig arbeidsstipend (Statens Kunstnerstipend).
Hurtigløp på skøyter under Vinter-OL 1968 – 500 meter kvinner
500 meter hurtigløp på skøyter kvinner var en øvelse under Vinter-OL 1968. Øvelsen ble avholdt på Anneau de Vitesse i Grenoble, Frankrike 9. februar 1968.
28 skøyteløpere fra 11 nasjoner deltok i øvelsen.
Dette var første hurtigløpsøvelsen under OL som norske kvinner deltok i.
Rekorder
Dette var gjeldende rekorder verdens og olympisk rekorder (i sekunder) før Vinter-OL i 1964.
(*) Rekorden ble satt på høylandsbane (mer enn 1 000 meter over havet) og på naturis.
Det ble ikke satt noen ny olympisk rekord på øvelsen,